हॉरर फिल्म 'पुराना मंदिर' और 'पुरानी हवेली' के डायरेक्टर का निमोनिया से हुआ निधन, 67 वर्ष के थे श्याम रामसे  
'पुराना मंदिर' के डायरेक्टर का निधन
67 वर्ष की उम्र में कहा दुनिया को अलविदा
कई दिनों से थे अस्पताल में भर्ती
बॉलीवुड के मशहूर हॉरर फिल्म निर्माता श्याम रामसे (Shyam Ramsay) का 67 वर्ष की उम्र में निधन हो गया है. हॉरर फिल्म डायरेक्टर श्याम रामसे (Shyam Ramsay) काफी दिनों से अंधेरी के कोकिलाबेन हॉस्पिटल में भर्ती थे और वहीं उन्होंने अपनी आंखिरी सांसें लीं. इस बात की जानकारी खुद श्याम रामसे (Shyam Ramsay) के भतीजे ने दी है. उनके भतीजे अमित ने इंडियन एक्सप्रेस से बातचीत के दौरान बताया कि उन्हें निमोनिया हुआ था और आज ही करीब 5 बजे उनका निधन हुआ है. 
इस बारे में बताते हुए श्याम रामसे (Shyam Ramsay) के भतीजे अमित ने कहा, "बहुत ही दुख के साथ हमें आपको यह बताना पड़ राह है कि श्याम रामसे का निधन हो गया है. उन्हें कई दिन पहले निमोनिया हुआ था. आज ही सुबह करीब पांच बजे उनका निधन हो गया. बता दें कि श्याम रामसे (Shyam Ramsay) से पहले उनके भाई तुलसी रामसे का भी बीते साल दिसंबर में निधन हो गया था. दोनों ही भाई बॉलीवुड में हॉरर फिल्मों के लिए खूब जाने जाते थे. 
श्याम रामसे (Shyam Ramsay) ने हिंदी सिनेमा में हॉरर फिल्मों के जरिए अपनी जबरदस्त पहचान बनाई है. उन्होंने अपने करियर के दौरान पुराना मंदिर (1984), अंधेरा (1975), सबूत (1980), पुरानी हवेली (1989), धुंध: द फॉग (2003) और कोई है जैसी कई फिल्में बनाई हैं. श्यामा रामसे के अलावा उनके भाई तुलसी ने वीराना फिल्म बनाई थी.